
«ԶԻՆՎՈՐԱԿԱՆ ԾԱՌԱՅՈՒԹՅԱՆ ԵՎ ԶԻՆԾԱՌԱՅՈՂԻ ԿԱՐԳԱՎԻՃԱԿԻ ՄԱՍԻՆ» ՕՐԵՆՔՈՒՄ ՓՈՓՈԽՈՒԹՅՈՒՆՆԵՐ ԵՎ ԼՐԱՑՈՒՄՆԵՐ ԿԱՏԱՐԵԼՈՒ ՄԱՍԻՆ  

Հոդված 1․ «Զինվորական ծառայության և զինծառայողի կարգավիճակի մասին» 2017 թվականի նոյեմբերի 15-ի ՀՕ-195-Ն օրենքի (այսուհետ՝ Օրենք) 19-րդ հոդվածի 1-ին մասից հանել «իսկ» բառը և «28 տարին լրանալը,» բառերից հետո լրացնել «իսկ սույն օրենքի 22-րդ հոդվածի 3-րդ մասի 3-րդ կետով պարտադիր զինվորական ծառայության զորակոչից տարկետում ստացած քաղաքացիները՝ մինչև օրենքով սահմանված անընդմեջ ծառայության ժամկետի ավարտը, բայց ոչ ավելի, քան մինչև 35 տարին լրանալը,» բառերը։ 

Հոդված 2․ Օրենքի 21-րդ հոդվածում լրացնել հետևյալ բովանդակությամբ 5․2-րդ մաս․
«5․2․ Ներքին գործերի բնագավառում պետական կառավարման լիազոր մարմնի ուսումնական հաստատությունում պետական պատվերի շրջանակում միջին մասնագիտական կրթական ծրագիրն ավարտած անձինք ազատվում են պարտադիր զինվորական ծառայությունից, եթե սահմանված կարգով ծառայության են անցել ներքին գործերի բնագավառում պետական կառավարման լիազոր մարմնում կամ ենթակա պետական մարմիններում ոստիկանության կամ փրկարար ծառայության պաշտոններում և օրենքով սահմանված անընդմեջ ծառայության ժամկետով, բայց ոչ ավելի, քան մինչև 35 տարին լրանալը ծառայել են այդ մարմիններում։»։  

Հոդված 3․ Օրենքի 22-րդ հոդվածի 3-րդ մասի 2-րդ կետում ։ կետադրական նշանը փոխարինել , կետադրական նշանով և լրացնել հետևյալ բովանդակությամբ 3-րդ կետ․
«3) ներքին գործերի բնագավառում պետական կառավարման լիազոր մարմնի ուսումնական հաստատությունում պետական պատվերի շրջանակներում միջին մասնագիտական կրթական ծրագրով սովորողին՝ տվյալ կրթական ծրագրով ուսումնառության ամբողջ ժամկետով, ինչպես նաև նշված կրթական ծրագիրն ավարտած և ներքին գործերի բնագավառում պետական կառավարման լիազոր մարմնում կամ ենթակա պետական մարմիններում ոստիկանության կամ փրկարար ծառայության պաշտոնի նշանակված ծառայողին՝ օրենքով սահմանված անընդմեջ ծառայության ժամկետով, բայց ոչ ավելի, քան մինչև 35 տարին լրանալը: Սույն հոդվածի 1-ին մասի 2-րդ, 3-րդ մասի 1-2-րդ կետերով, 5-րդ, 7-րդ և 8-րդ մասերով նախատեսված տարկետումները չեն կարող տրվել սույն կետի համաձայն տարկետում ստացած քաղաքացիներին, բացառությամբ այն քաղաքացու, որին տրված տարկետումը դադարեցվել է քաղաքացու առողջական վիճակի պատճառով:»։

Հոդված 4․ 
1․ Սույն օրենքն ուժի մեջ է մտնում պաշտոնական հրապարակման օրվան հաջորդող տասներորդ օրը:
2. Սույն օրենքից բխող ենթաօրենսդրական նորմատիվ իրավական ակտերում անհրաժեշտ փոփոխություններ և լրացումներ նախատեսող նորմատիվ իրավական ակտերն ընդունվում են սույն օրենքն ուժի մեջ մտնելուց հետո՝ 2 ամսվա ընթացքում:
